**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**Administrația Domeniului Public Soós Zoltán**

**Nr. 45111/10034/09.09.2025**

**REFERAT DE APROBARE**

**privind aprobarea unui protocol de colaborare între Municipiul Târgu Mureș și Comuna Sângeorgiu de Mureș în vederea sistematizării intersecției situată pe DN 15/str. Căpâlna/str. Nordului, km 78+800**

Prin adresa cu nr. 8531/19.08.2025, înregistrată la S.P.A.D.P. sub nr. 41931/19.08.2025, comuna Sângeorgiu de Mureș solicită urgentarea realizării semaforizării intersecției situate la limita dintre U.A.T. Târgu Mureș și U.A.T. Sângeorgiu de Mureș, în contextul iminenței începerii anului școlar 2025-2026 și în considerarea traficului semnificativ care va urma ca atare.

Potrivit art. 129, alin. (2), lit. d), coroborat cu alin. (7), lit. m), din O.U.G. nr. 57/2019, consiliile locale au atribuții exprese cu privire la asigurarea cadrului necesar pentru furnizarea serviciilor publice de interes local, cuprinzând și *drumurile publice*. Necesitatea asigurării siguranției rutiere și fluidizării traficului rutier este cuprinsă în cadrul dispozițiilor art. 5, alin. (1)-(1^1), coroborate cu art. 53 ale O.U.G. nr. 195/2002 privind circulația pe drumurile publice, potrivit cărora administratorul drumului public este **obligat** să instaleze indicatoare rutiere şi alte mijloace de semnalizare rutieră sau dispozitive speciale pe drumurile publice din localitatea aflată în zona de administrare, iar autorităţile publice locale, cu autorizaţia administratorului drumului public şi cu avizul poliţiei rutiere sau la solicitarea acesteia, **sunt obligate să ia măsuri pentru realizarea de amenajări rutiere destinate circulaţiei pietonilor, bicicliştilor, vehiculelor cu tracţiune animală şi calmării traficului, semnalizate corespunzăto**r, în apropierea unităţilor de învăţământ, pieţelor, târgurilor, spitalelor, precum şi în zonele cu risc sporit de accidente.

În aplicarea normelor mai sus amintite, executivul Municipiului Târgu Mureș a întreprins demersuri în sensul celor solicitate de către U.A.T. Sângeorgiu de Mureș, deliberând și aprobând amplasarea instalației de semaforizare în zona cu pricina în cadrul ședinței Comisiei de Circulație din data de 29.08.2025 (*punctul 9 de pe ordinea de zi*), în baza avizului Inspectoratului de Poliție Județean Mureș nr. 138 din 22.07.2025.

Întrucât viitorul sistem de semaforizare urmează să fie amplasat parțial pe teritoriul U.A.T. Sângeorgiu de Mureș, Consiliul Local al acestei unități administrativ-teritoriale a aprobat, prin Hotărârea nr. 37 din 29.08.2025, acordarea dreptului de folosință gratuită asupra terenului înscris în C.F. nr. 51845 Sângeorgiu de Mureș, cu o suprafață de 387 mp, în scopul realizării lucrărilor necesare. În cadrul hotărârii mai sus amintite, s-a aprobat totodată modelul protocolului de colaborare, pe care îl supunem aprobării consiliului local prin proiectul de hotărâre alăturat.

Colaborarea interinstituțională este prevăzută de Codul Administrativ la art. 129, alin. (2), lit. e), coroborat cu alin. (9), lit. c), potrivit cărora consiliile locale hotărăsc, în condițiile Legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune. Având în vedere cele mai sus menționate, supunem aprobării Consiliului Local proiectul de hotărâre alăturat.

**Aviz favorabil al**

**Administrației Domeniului Public**

**Ing. Florian Moldovan**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÂRGU MUREŞ**

**PRIMAR Soós Zóltan**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2025**

**privind aprobarea unui protocol de colaborare între Municipiul Târgu Mureș și Comuna Sângeorgiu de Mureș în vederea sistematizării intersecției situată pe DN 15/str. Căpâlna/str. Nordului, km 78+800**

***Consiliul Local Municipal Târgu Mureș, întrunit în ședință extraordinara de lucru,***

***Având în vedere:***

1. Referatul de aprobare nr. **45111/10034/09.09.2025** inițiat de Primar prin Serviciul Public Administrația Domeniului Public privind aprobarea unui protocol de colaborare între Municipiul Târgu Mureș și Comuna Sângeorgiu de Mureș în vederea sistematizării intersecției situată pe DN 15/str. Căpâlna/str. Nordului, km 78+800
2. Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_;

c) Raportul Comisiilor de specialitate din cadrul Consiliului local municipal Târgu Mureș;

***În conformitate cu prevederile:***

* Art. 5, alin. (1) și alin. (1^1), respectiv art. 53 din O.U.G. nr. 195/2002 privind circulația pe drumurile publice, rep., cu modificările și completările ulterioare;
* Art. 3, alin. (1) și (2) din H.G. nr. 1391/2006 pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, cu modificările și completările ulterioare;

***În temeiul*** art. 129, alin. (1), alin. (2) lit. c) și d), alin. (7), lit. m) și alin. 9, lit. c), ale art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ cu modificările și completările ulterioare,

**H o t ă r ă ş t e:**

**Art.1.** Se aprobă Protocolul de colaborare între Municipiul Târgu Mureș și Comuna Sângeorgiu de Mureș în vederea sistematizării intersecției situată pe DN 15/str. Căpâlna/str. Nordului, km 78+800, conform Anexei 1, care face parte integrantă din prezenta hotărâre.

**Art. 2.** Prevederile protocolului vor intra in efect odată cu semnarea acestuia de către părți, sub condiția acordării unui drept de folosință gratuită în favoarea Municipiului Târgu Mureș de către Comuna Sângeorgiu de Mureș cu privire la terenul înscris în C.F. nr. 51845 Sângeorgiu de Mureș, în suprafață de 387 mp.

**Art. 3.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public.

**Art. 4.** În conformitate cu prevederile art. 252, alin. (1), lit. c) și art. 255 din O.U.G. nr. 57/2019 privind Codul Administrativ, precum și ale Art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art.5.** Prezenta hotărâre se comunică:

- Comunei Sângeorgiu de Mureș;

- Serviciului Public Administrația Domeniului Public.

**Viza de legalitate**

**Secretar General al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art 129, art 139 OUG Codul administrativ**